## Educació concedix els premis extraordinaris al rendiment acadèmic d’Educació Primària i Secundària del curs 23/24

*** S’ha reconegut l’excel·lència acadèmica de 1.755 alumnes de Primària i 1.192 de Secundària
* La Conselleria organitzarà durant el primer trimestre de 2025 diversos actes per a entregar els premis**

La Conselleria d’Educació, Cultura, Universitats i Ocupació ha concedit els premis extraordinaris al rendiment acadèmic d’Educació Primària i Educació Secundària Obligatòria corresponents al curs 2023-2024.

S’ha reconegut l’excel·lència acadèmica de 1.755 alumnes d’Educació Primària i 1.192 d’Educació Secundària Obligatòria.

Del total d’alumnat premiat de Primària, en pertanyen 639 a la província d’Alacant, 192 a la de Castelló i 924 a la de València. Per la seua banda, quant a Secundària, 393 alumnes són de la província d’Alacant, 125 de la província de Castelló i 674 de la província de València.

Els alumnes rebran un diploma a l’excel·lència en el rendiment acadèmic expedit per la Conselleria d’Educació, Cultura, Universitats i Ocupació, i constarà en el seu historial i expedient acadèmic.  
   
A través d’estos premis es pretén reconéixer l’esforç i superació d’eixos estudiants, i per a dur-ho a terme la Conselleria organitzarà durant el primer trimestre de 2025 diversos actes per a entregar personalment els premis als alumnes.

Fecha: 06/10/2024